**Обавештење учесницима у царинским поступцима у вези полагања обезбеђења за плаћање царинског дуга**

Обавештавамо учеснике у поступку полагања заједничког обезбеђења за плаћање царинског дуга да је изменама и допунама Уредбе о царинским поступцима и царинским формалностима, објављене у „Службеном гласнику РС“ број 117 од 27.12.2023. године, наведено да се **гаранције, које су важеће на дан почетка примене ове уредбе, осим гаранција за национални поступак транзита, могу користити до истека рока важења тих гаранција или до 31. марта 2024. године, у зависности од тога шта је раније.**

С тим у вези, гаранције које нису издате у складу са Прилогом 20 наведене Уредбе, а чије важење истиче након 31. марта 2024. године, могу се користити **најкасније до 31. марта 2024. године**.

**Управа царина Републике Србије**

Министарство финансија

